
The  international  community  needs  an  international  sanctions’  system  for  its  better functionality.  This  system  is  part  of  the  International  Public  Law  and  it  is  in  a  continuous evolution and change. Romania as a member of the international community has harmonized its legislation and has issued the 206/2005 law regarding the enforcement of these sanctions in our country.
Începând  cu  primele  forme  de  organizare  a  colectivităţilor  umane  s-a simţit  nevoia  unui  set  de  reguli  care  să  facă  posibilă  convieţuirea  în  condiţiile impuse de mediul în care acestea îşi desfăşurau activitatea, astfel încât scopurile comune şi cele individuale să fie mai întâi armonizate, după care îndeplinite. Pe măsura evoluţiei speciei umane au crescut în mod normal numărul şi dificultatea problemelor  cu  care  acestea  s-au  confruntat,  şi  de  aici,  amplificarea  necesităţii unor  reglementări  mai  bine  conturate,  la  început  orale  (transformate  apoi  în cutume),  după  care  scrise  la  care  se  raportau  toate  acţiunile  desfăşurate  de respectivele comunităţi. Apariţia formelor superioare de  organizare,  culminând cu statul, a sporit rolul regulilor şi principiilor după care acestea se dezvoltă, iar toate au fost structurate în legi care au căpătat putere de obligaţie pentru toţi cei care constituiau statul. Statele şi relaţiile dintre ele au condus la o nouă situaţie când aceste noi realităţi trebuiau reglementate cu referire la viaţa internaţională care a evoluat până la stadiul de astăzi.
Complexitatea  deosebită  a  lumii  contemporane  în  care  trăim,  marcată profund  de  inexorabilul  proces  al  globalizării,  fenomen  care  în  mod  firesc,  pe lângă multe avantaje este însoţit şi de unele aspecte care în anumite circumstanţe pot  genera  tensiuni  şi  chiar  conflicte  între  actorii  statali  şi  nonstatali,  solicită reglementări  care  să  guverneze  raporturile  care  se  stabilesc  în  societatea (comunitatea)  internaţională,  constituită  din  ansamblul  statelor  şi  altor  entităţi angajate în raporturi pe plan internaţional.
S-a  simţit  nevoia,  în  perioada  modernă  a  evoluţiei  societăţii  omeneşti  a apariţiei  dreptului  internaţional  public.  Procesul  de  constituire  şi  aplicare  a normelor  dreptului  internaţional  public  în  cadrul  comunităţii  internaţionale reprezintă ordinea juridică internaţională.
Definind   dreptul   internaţional   public   contemporan   ca:   „totalitatea normelor juridice, create de către state pe baza acordului de voinţă, exprimate în forme  juridice  specifice  (tratate,  cutume),  pentru  a  reglementa  relaţiile  dintre acestea  privind  pacea,  securitatea  şi  cooperarea  internaţională,  norme  a  căror aplicare este realizată prin respectarea de bună voie, iar în caz de necesitate, prin  sancţiunea  individuală  sau  colectivă  a  statelor”  rezultă  cu  claritate  că,  obiectul dreptului internaţional public îl constituie reglementarea raporturilor dintre state, precum  şi  între  acestea  şi  alte  subiecte  de  drept  internaţional  (organizaţii internaţionale  etc.)  şi  stabilirea  competenţelor,  a  drepturilor  şi  obligaţiilor subiectelor   dreptului   internaţional   public   în   relaţiile   internaţionale   şi   că
recurgerea  la  sancţiuni  este  nu  numai  posibilă,  ci  obligatorie  pentru  evitarea încălcărilor normelor stabilite pentru o viaţă normală pe planeta noastră. Doresc să  fac  o  remarcă,  în  opinia  mea  foarte  importantă  şi  anume  că  dreptul international public nu este o categorie statică, abstractă. Orice modificare care intervine în societatea internaţională se reflectă în prevederile acestuia, dreptul internaţional public fiind şi un instrument al politicii internaţionale.
Am  simţit  nevoia  acestor  consideraţii  pentru  a  situa  sancţiunile  în ansamblul  dreptului  internaţional  public  contemporan  şi  implicit  a  ordinii juridice internaţionale.
Având în vedere modul unitar de concepere, elaborare şi aplicare a acestor sancţiuni    putem    vorbi    de    un    veritabil    SISTEM    DE    SANCŢIUNI INTERNAŢIONALE.
Consider   necesare   câteva   detalieri   privind   sancţiunile   în   dreptul internaţional public, pentru a se înţelege că recurgerea la sancţiuni intervine în condiţiile în care un stat comite un act sau un fapt ilicit, din punct de vedere al dreptului internaţional public, împotriva unui alt stat, sau atunci când încalcă o normă  imperativă  (denumită  de  “jus  cogens”),  comiţând,  de  exemplu,  o  crimă internaţională.
Competenţa  de  a  constata  că  un  anumit  act  sau  fapt  săvârşit  de  un  stat constituie  un  act  ilicit  şi  de  a  aplica  sancţiuni,  revine  statelor  şi  Organizaţiei Naţiunilor Unite (O.N.U.) sau altor organizaţii internaţionale regionale.
În  cazul  comiterii  de  către  un  stat  a  unui  act  ilicit  împotriva  altui  stat, statul victimă, după ce dovedeşte caracterul ilicit al actului, poate fi autorizat de către organele O.N.U. să aplice sancţiuni. În cazul comiterii de către un stat, prin reprezentanţii acestuia, a unei crime internaţionale, oricare dintre statele membre ale comunităţii internaţionale are interesul să constate producerea actului ilicit şi să sancţioneze statul vinovat de încălcarea ordinii publice internaţionale.
O.N.U.  şi  alte  organizaţii  internaţionale  regionale,  în  numele  societăţii internaţionale  şi  în  limitele  mandatului  primit  din  partea  statelor  membre  prin statutul   organizaţiei   (Carta   O.N.U,   etc)   sunt   abilitate   să   constate   şi   să sancţioneze acte sau fapte ilicite ale statelor.
Conform dreptului internaţional public, sancţiunile pot fi aplicate de către state sau organizaţiile internaţionale, astfel :
a)  Sancţiunile  aplicabile  de  catre  state  pot  să  conste  în  riposta  militară, acte de retorsiune sau represalii.
Atacul armat din partea unui stat poate fi sancţionat prin riposta militară de către statul victimă, în baza dreptului la autoapărare prevăzut de Carta O.N.U.
Tot  în  numele  dreptului  la  autoapărare,  statele  pot  să  recurgă  la  acte  de retorsiune,  constând  în  „acte  neamicale  considerate  însă  legitime,  cum  sunt: ruperea relaţiilor diplomatice, revocarea privilegiilor diplomatice sau consulare,  instituirea  unui  embargo  sau  întreruperea  unui  ajutor  economic,  atunci  când  o asemenea măsură nu încalcă prevederile unui tratat”
Represaliile sunt „acele acte ale unui stat care, desprinse de contextul în care se desfasoară, ar trebui considerate ilegale, dar care pot fi justificate uneori în  cazul  în  care  acestea  constituie  un  răspuns  la  conduita  contrară  dreptului internaţional al altui stat. Represaliile pot avea un caracter politic, economic sau juridic,  dar  nu  pot  avea  un  caracter  militar”  .  Spre  exemplu,  un  stat  dispune exproprierea  masivă  a  unor  bunuri  aparţinând  cetăţenilor  altui  stat,  făra  să acorde despăgubirile legale, stabilite printr-un acord internaţional. Statul al cărui cetăţeni  au  fost  prejudiciaţi  în  acest  mod,  poate  replica  prin  exproprierea  în condiţii   identice   a   bunurilor   cetăţenilor   statului   care   a   încălcat   acordul internaţional şi care se află pe teritoriul său.
b)  Organizaţiile  internaţionale,  prin  organele  lor,  pot  să  aplice  anumite sancţiuni, în cazul încălcării unor norme de drept internaţional public.
În cadrul O.N.U., Consiliul de Securitate este organul mandatat să aplice sancţiuni.  Aplicarea  sancţiunilor  nu  vizează,  pedepsirea  statului,  ci,  în  primul rând,  restabilirea  păcii  si  securităţii  internaţionale.  Sancţiunile  care  pot  fi aplicate, sunt de două tipuri: fără folosirea forţei armate (măsuri de ordin politic şi economic) şi cu folosirea forţei armate (măsuri de ordin militar).
Din  cadrul  primei  categorii  de  sancţiuni  fac  parte:  întreruperea  relaţiilor economice  şi  a  comunicaţiilor,  sau  ruperea  relaţiilor  diplomatice.  Din  cadrul celei de-a doua categorii fac parte: demonstraţiile, blocadele sau alte operaţiuni executate de forţe aeriene, maritime sau terestre, ale statelor membre O.N.U.
Consiliul de Securitate intervine atunci când constată că o anumită situaţie internaţională reprezintă: o ameninţare împotriva păcii, o încălcare a păcii sau un act de agresiune.
Cel   mai   frecvent,   Consiliul  de   Securitate   a   apreciat   că   o   situaţie internaţională care a reclamat aplicarea unei sancţiuni, reprezintă o ameninţare împotriva păcii. În câteva cazuri doar s-a justificat calificativul de „încălcare a păcii” (războiul Irak-Iran, războiul din Iugoslavia). Alte situaţii internaţionale au fost   apreciate   ca   reprezentând   ameninţări   împotriva   păcii:   împiedicarea exercitării  dreptului  popoarelor  la  autodeterminare  (în  Rodezia  si  Namibia), terorism (în Libia), violarea drepturilor omului şi exod masiv de populaţie peste graniţele naţionale (în Ruanda).
Sancţiunile aplicabile de către organizaţiile internaţionale regionale pot să conste în: pierderea de către state a unor avantaje decurgând din calitatea lor de membre ale organizaţiei, suspendarea temporară a dreptului de vot al statului în cadrul   organizaţiei,   sau   excluderea   din   organizaţie.   În   cadrul   Consiliului Europei,  organul  decizional  –  Comitetul  de  Miniştri  –  poate  dispune  (la recomandarea  Adunării  Parlamentare),  suspendarea  dreptului  de  vot  al  statului în cadrul organizaţiei sau excluderea unui stat membru dacă acesta a încălcat în mod   grav   principiul   statutar   al   organizaţiei   –   respectarea   drepturilor fundamentale  ale  omului.  Africa  de  Sud  a  fost  exclusă  temporar  din  cadrul Organizaţiei    Internaţionale    a    Muncii.    De    asemenea,    Fondul    Monetar  Internaţional poate să recurgă la aplicarea unor sancţiuni sub forma neacordării sau retragerii unor credite 337
În ţara noastră, în vederea creării cadrului legal necesar pentru preluarea directă în dreptul intern a sancţiunilor adoptate în cadrul Politicii Externe şi de Securitate  Comune  a  Uniunii  Europene,  a  fost  adoptată    Legea  nr.  206/2005 privind punerea în aplicare a unor sancţiuni internaţionale.
În   elaborarea   acestei   legi   s-a   pornit   de   la   raportul   dintre   dreptul internaţional public şi dreptul intern potrivit căruia,  deşi dreptul internaţional şi dreptul intern sunt sisteme juridice distincte, cele două sisteme se întrepătrund, în  sensul  că,  în  baza  tratatelor  internaţionale  pe  care  le  încheie,  statele  sunt obligate  să  ia  anumite  măsuri  pe  plan  intern  pentru  a  îndeplini  obligaţiile internaţionale la care s-au angajat. Pe de altă parte, în legislaţia internă a statelor există reglementări care depăşesc cadrul lor naţional, regizând comportamentul lor  pe  plan  extern.  De  exemplu,  normele  interne  prin  care  se  desemnează organele statale cu atribuţii în relaţiile internaţionale, procedurile de semnare şi ratificare  a  tratatelor,  statutul  juridic  al  străinilor,  normele  legale  privind recunoaşterea cetăţeniei.
În dreptul contemporan, se manifestă o tot mai accentuată determinare a dreptului intern de către dreptul internaţional. Nu există însă o practică uniformă a  statelor  în  acest  sens,  primatul  unuia  sau  al  altuia  dintre  cele  două  sisteme juridice  apreciindu-se  pentru  fiecare  caz  în  parte,  în  funcţie  de  prevederile constituţiilor naţionale
Acest  aspect  fundamental  se  regăseşte  în    Domeniul  de  aplicare  al  legii menţionate, astfel:
„(1)  Prezenta  lege  reglementează  modalitatea  de  punere  în  aplicare,  de  către România, a unor sancţiuni internaţionale instituite prin rezoluţiile Consiliului de Securitate  al  Organizaţiei Naţiunilor Unite, adoptate în baza cap. VII al Cartei Organizaţiei   Naţiunilor   Unite   şi   destinate   menţinerii   păcii   şi   securităţii internaţionale şi a unor sancţiuni internaţionale sau măsuri restrictive ale Uniunii Europene, adoptate în cadrul Politicii Externe şi de Securitate Comune.
(2) Prezenta  lege  reglementează,  de  asemenea,  modalitatea  de  punere  în aplicare,  de  către  România,  a  unor  măsuri  restrictive  ale  Organizaţiei  pentru Securitate  şi  Cooperare  în  Europa  sau,  după  caz,  prin  decizii  unilaterale  ale statelor.”
În  consens  cu  cele  de  mai  sus,  legea  prevede  caracterul  obligatoriu  al Rezoluţiilor Consiliului de Securitate al Organizaţiei Naţiunilor Unite, adoptate în  baza  cap.  VII  al  Cartei  şi  al  Acţiunilor  comune  şi  poziţiile  comune  ale Consiliului Uniunii Europene, precum şi alte decizii cu caracter similar, adoptate în cadrul Politicii Externe şi de Securitate Comune.
Organismul  competent  pentru  aplicarea  prevederilor  Legii  206    este reprezentat   de   Comitetul   Interinstituţional,   special   constituit,   alcătuit   din miniştri  ai  afacerilor  externe,  ai  justiţiei,  administraţiei  şi  internelor,  apărării naţionale,  economiei  şi  comerţului,  finanţelor  publice,  integrării  europene, comunicaţiilor   şi   tehnologiei   informaţiei,   transporturilor,   construcţiilor   şi turismului  şi  din  directori  ai  Serviciului  Român  de  Informaţii,  Serviciului  de Informaţii   Externe,   din   guvernatorul   Băncii   Naţionale   a   României,   din preşedintele  Agenţiei  Naţionale  de  Control  al  Exporturilor,  al  Autorităţii Naţionale de Control şi preşedintele Comisiei Naţionale a Valorilor Mobiliare, sub coordonarea primului ministru.
Acest  Comitet  asigură  coordonarea  activităţilor  instituţiilor  responsabile de  aplicarea  sancţiunilor  internaţionale  adoptate  prin  rezoluţiile  Consiliului  de Securitate   al   Organizaţiei   Naţiunilor   Unite   în   baza   cap.   VII   al   Cartei Organizaţiei Naţiunilor Unite, sau prin acţiuni comune, poziţii comune ori alte decizii  cu  caracter  similar,  adoptate  în  cadrul  Politicii  Externe  şi  de  Securitate Comune.
Ministerul  Afacerilor  Externe  are  un  rol  central  în  cadrul  acestui mecanism,  asigurând  traducerea  şi  publicarea  sancţiunilor  internaţionale  în Monitorul   Oficial,   prin   ordin   al   ministrului   afacerilor   externe.   Totodată, Ministerul Afacerilor Externe asigură funcţia de secretariat al Comitetului Inter-instituţionale,  calitate  ce  presupune,  în  principal,  informarea  instituţiilor  ce  fac parte  din  Comitetul  Inter-instituţional  în  legătură  cu  adoptarea  sancţiunilor internaţionale şi, în general, asigurarea comunicării între instituţiile interesate şi informarea organizaţiilor internaţionale care au instituit sancţiunile respective în
legătură cu măsurile luate pe plan intern 338 .
În contextul general al sancţiunilor un loc important îl reprezintă cele cu folosirea  forţei  armate,  referitor  la  care  art.  42  din  Cap.VII  al  Cartei  O.N.U., legitimează  un  sistem  de  sancţiuni  colective  impotriva  ameninţărilor  contra păcii, violării păcii, a actelor de agresiune. Consiliul de Securitate are dreptul de a  întreprinde  orice  acţiune  pe  care  o  consideră  necesară  prin  folosirea  forţelor aeriene, terestre şi navale: demonstraţii, măsuri de blocadă, alte operaţiuni. Mai departe, art.51 stipulează că exerciţiul dreptului de autoapărare individuală sau colectivă apărut ca reacţie la o agresiune are caracter de sancţiune.
Se aplică, de asemenea, sancţiuni fără folosirea forţei armate ca răspuns la acte inamicale sau ilicite ale altui stat sau alte state. Acestea sunt: retorsiunea, represaliile,        embargoul,        boicotul,        blocada        maritimă        paşnică.
Retorsiunea  constă  în  măsuri  de  retaliere  luate  de  un  stat  faţă  de  actele neprieteneşti, contrare uzanţelor internaţionale, săvarşite de un alt stat: ruperea relaţiilor  diplomatice;  încetarea  comerţului;  nerecunoaşterea  actelor  statului  de la care provine actul neamical; reducerea importurilor de la un asemenea stat.
Represaliile  presupun  măsuri  de  constrangere  luate  de  un  stat  împotriva altui  stat  în  scopul  de  a-l  determina  să  repare  dauna  rezultată  din  acte  sau omisiuni ilicite contrare dreptului internaţional, săvarsite de acel stat, sau pentru a  preveni  repetarea  unor  asemenea  acte.  Aici  se  încadrează:  sechestrarea  unor bunuri aparţinand resortisanţilor unui alt stat, întreruperea relaţiilor comerciale, postale,  telegrafice;  expulzarea  resortisanţilor  unui  alt  stat;  refuzul  de  a  aplica, respecta tratate. Un exemplu ar fi blocarea de către S.U.A. a bunurilor iraniene în urma luării ca ostatici a personalului diplomatic din ambasada americană de la Teheran (1979-1980).
Embargoul  este  o  formă  de  represalii  prin  care  un  stat  reţine  navele comerciale ale unui alt stat, în porturile sau în marea sa teritorială, impreună cu incărcătura  lor.  Se  foloseşte  şi  pentru  reţinerea  bunurilor  de  orice  fel  destinate statului  împotriva  căruia  se  aplică.  Pot  fi  menţionate:  embargoul  tehnic  şi retragerea clauzei naţiunii celei mai favorizate în urma măsurilor de represiune din  Polonia  (1981),  embargoul  pe  cereale  impotriva  U.R.S.S.  ca  urmare  a intervenţiei   în   Afganistan;   măsurile   aprobate   de   Consiliul   de   Securitate împotriva  Irakului  în  1991  şi  Serbiei;  embargoul  asupra  armelor  cu  destinaţia Argentina  decis  de  ţările  Comunităţii  Europene  în  conflictul  privind  insulele Malvine din 1982.
Boicotul   constă   în   întreruperea   relaţiilor   comerciale   dintre   state,   a comunicaţiilor  feroviare,  maritime,  prin  radio.  Exemplul  măsurilor  hotărate  de Adunarea  Generală  şi  Consiliul  de  Securitate  împotriva  Republicii  Sud-Africane pentru a o determina să pună capăt politicii de apartheid, sau cele împotriva Irakului.
Blocada maritimă paşnică are ca obiectiv împiedicarea de către un stat, cu forţele sale navale militare, a oricăror comunicaţii cu porturile şi litoralul unui stat, fară a se afla în stare de război cu acesta 339 .
Analiza detaliată a Sistemului de sancţiuni internaţionale conduce în mod logic la concluzia că existenţa lui este o necesitate stringentă a lumii de azi, în care asigurarea democraţiei, libertăţii şi securităţii comunităţii internaţionale şi a fiecărui  individ  în  parte  a  devenit  parametru  esenţial  al  civilizaţiei,  iar  pentru asigurarea lui, în caz de nevoie, după ce toate căile au fost folosite, fără rezltat, se  recurge  la  sancţiuni  cu  acordul  organizaţiilor  internaţionale  competente  în acest delicat domeniu.
Parte  importantă  a  comunităţii  internaţionale,  România  şi-a  armonizat legislaţia internă cu cea internaţională, iar Legea nr. 206/2005 este un argument în acest sens situat deasupra oricărei demonstraţii.

